Harry Potter brøler: Aalborg Universitet fik 400.000 sider ændret til Hogwarts på Google

13. juni 2019 kl 18:06 Skrevet af: Michael Qureshi

Der er små fejl.

Og så er der store brølere.

Sidste kategori kan de IT-ansvarlige på Aalborg Universitet vist skrive under på. Der må sidde nogen med gevaldige røde ører, efter at det lykkedes dem at ændre 400.000 undersider af Aalborg Universitets hjemmeside til at blive indekseret som “Hogwarts Skole for Heksekunster og Troldmandskab”.

Hvis det lige er lidt for teknisk, så betyder det reelt set, at Aalborg Universitet på Google fik ændret deres navn til Hogwarts, når man søgte på noget omkring AAU på Google.

Se eksemplerne herunder;

Find bare Harry Potter brillerne og hatten frem

Så hvis man er studerende på Aalborg Universitet, så kan man altså med ro i maven troppe op med Harry Potter tryllehatten den kommende tid.

For alt hvad der står på Google er jo sandt, ikke?

Aalborg Universitet er ikke helt tabt for humor, så i et Facebook-opslag torsdag laver de selv sjov med brøleren.

“Den finurlige fejl opstod pga. tests af ny server, da vi skulle lancere en ny forskningsportal.

I stedet for bare at skrive ”test” brugte vi ’Hogwarts Skole for Heksekunster og Troldmandsskab’.